Цэнтралізаваных закупак мабільных класаў для школ у нас пакуль што не было, хутчэй, гэта былі нейкія эксперыментальныя класы, ініцыятыва сучасных кіраўнікоў, якія прыцягнулі спонсарскія сродкі. У краіне ёсць шмат ІТ-кампаній, якія падтрымліваюць установы адукацыі новымі тэхналогіямі для таго, каб у школе панавала атмасфера інавацый. Я лічу вельмі важным, калі вучні бачаць перад сабой сучаснага настаўніка, які ўмее карыстацца сучаснымі прыладамі — усё гэта вельмі пазітыўна ўплывае на рэпутацыю педагога.